Број: 7331/5-3

 Датум:12.12.2018. године

На основу члaна 63. став 2. Закона о јавним набавкама (“Службени Гласник Републике Србије“ 124/12, 14/15 и 68/15), Комисија за јавну набавку услуга – Услуге мобилне телефоније, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊЕ**

 **КОНКУРСНЕ ДОКУМЕНТАЦИЈЕ**

**Заинтересованo лицe je тражилo додатна појашњења у вези са предметном јавном набавком у виду следећег питања:**

У вези са припремом понуде за ЈН МВ 24У/18 услуге – Услуге мобилне телефоније, за потребе наручиоца Клиничко-болнички центар "Бежанијска коса" - Београд, неопходне су нам додатне информације и појашњења:

***Питање 1.*** На основу одредбе са стране 18 КД, није јасно да ли понуђач парафира и ставља печат и на стране на којима наручилац није предвидео место за печат и потпис? Уколико је одговор да, који је разлог за наведено?

***Одговор: П***онуђач парафира и ставља печат само на стране на којима је наручилац предвидео место за печат и потпис.

***Питање 2.*** У заглављу уговора и у тексту уговора изабрани понуђач је наведен као добављач, а на крају уговора, на месту за потпис као продавац. Сугеришемо Наручиоцу да усклади наведено.

***Одговор:*** Прихвата се сугестија, ускладићемо.

***Питање 3***. Да ли меница за добро извршење посла треба да буде на износ 10% вредности уговора без ПДВ-а (како стоји у КД) или са ПДВ-ом (како је наведено у Моделу уговора)?

***Одговор:*** Меница за добро извршење посла треба да буде на износ 10% вредности уговора без ПДВ-а.

***Питање 4***. Молимо Наручиоца за појашњење да ли је Изјава о поштовању обавеза из члан 75. став 2 ЗЈН саставни део дела 1 или дела 2, с обзиром да се у упутству на страни 20 и 21 помиње и у делу 1 и у делу 2.

***Одговор:*** Наручилац ће прихватити понуду у којој је Изјава о поштовању обавеза из члан 75. став 2 ЗЈН буде достављена, невезано за то у ком је делу. Наручилац је предвидео могућност да наведена Изјава буде у Делу 1 или у Делу 2

***Питање 5.*** Код 2. елемента критеријума - Контроле одлазних и долазних позива у ромингу, који носи максимални број пондера 25, Наручилац није утврдио начин на који ће бити распоређени пондери за понуђаче који означе да постоји могућност контроле одлазних и долазних позива у ромингу, а колико понуђачи који немају наведену могућност. Сугеришемо наручиоцу да прецизира начин пондерисања.

***Одговор:*** Уколико постоји могућност контроле одлазних и долазних позива у ромингу то носи са собом 25 пондера уколико не постоји 0 пондера.

***Питање 6.*** У оквиру техничке спецификације на страни 5. Конкурсне документацији наводите да се услуга пружа кроз 5 препаид пакета док у делу разраде критеријума за одабир најповољнијег понуђача и моделу уговора наводите постпаид пакете. С обзиром да су захтевани постпаид пакети, сугеришемо наручиоцу да коригује конкурсну документацију тако што ће извршити исправку техничке спецификације.

***Одговор:***

Дошло је до техничке грешке у куцању али Наручиоц прихвата сугестију и извршићемо измену конкурсне документације.

Дн:

- порталу ЈН

- сајту наручиоца

 КОМИСИЈА ЗА ЈАВНЕ НАБАВКЕ

 ЈН МВ 24У/18